**Cu privire la alocarea mijloacelor financiare**

În temeiul art.19 lit. g) și art.36 alin.(1) lit. a) din Legea finanțelor publice și responsabilității bugetar-fiscale nr.181/2014 (Monitorul Oficial al Republicii Moldova, 2014, nr.223-230, art.519), cu modificările ulterioare, Guvernul HOTĂRĂŞTE:

1. Se alocă din fondul de rezervă al Guvernului mijloace financiare în sumă de 2000,0 mii lei, după cum urmează:
2. Ministerului Afacerilor Interne – 1000,0 mii lei, pentru Inspectoratul General al Poliției de Frontieră, în scopul acordării ajutorului material familiei subofițerului superior al Unităţii control al frontierei a Sectorului Poliţiei de Frontieră Aeroportul Internaţional Chişinău Serghei Muntean, victimă a atacului din 30 iunie 2023;
3. Agenției Proprietății Publice – 1000,0 mii lei, pentru ÎS „Aeroportul Internațional Chișinău”, în scopul acordării ajutorului material familiei inspectorului de securitate în cadrul Serviciului control acces și intervenție operativă al ÎS „Aeroportul Internațional Chișinău” Igor Ciofu, victimă a atacului din 30 iunie 2023.
4. Ministerul Finanțelor va finanța cheltuielile menționate la punctul 1 pe măsura prezentării documentelor de plată.
5. Inspectoratul General al Poliției de Frontieră și ÎS „Aeroportul Internațional Chișinău” vor asigura transferul mijloacelor financiare menționate la punctul 1 către destinatarii de ajutoare materiale.
6. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru DORIN RECEAN**

Contrasemnează:

Ministrul finanțelor Veronica Sirețeanu